CELEX: 62015FN0065
Language: da
Date: 2015-04-23 00:00:00
Title: Sag F-65/15: Sag anlagt den 23. april 2015 — ZZ mod KHIM

6.7.2015   
            
            
               DA
            
            
               Den Europæiske Unions Tidende
            
            
               C 221/29
            
         Sag anlagt den 23. april 2015 — ZZ mod KHIM
   (Sag F-65/15)
   (2015/C 221/40)
   Processprog: tysk
   
      Parter
   
   
      Sagsøger: ZZ (ved advokat H. Tettenborn)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Søgsmålets genstand og beskrivelse af tvisten
   
   Påstand om annullation af sagsøgtes afgørelse af 4. juni 2014 om at bringe sagsøgerens ansættelseskontrakt til ophør i overensstemmelse med en klausul i denne kontrakt.
   
      Sagsøgerens påstande
   
   
               —
            
            
               Harmoniseringskontorets afgørelse af 4. juni 2014, der blev meddelt sagsøgeren ved skrivelse af samme dato, ifølge hvilken sagsøgerens kontrakt som midlertidigt ansat ved Harmoniseringskontoret med en opsigelsesfrist på seks måneder, der begynder ved udløbet af gyldigheden af den reserveliste, der blev fastsat i forbindelse med udvælgelsesproceduren EPSO KHIM/AST/02/13, blev bragt til ophør, annulleres.
            
         
               —
            
            
               Harmoniseringskontoret tilpligtes at betale sagsøgeren en erstatning på et passende beløb, der fastsættes af Personaleretten for den ikke-økonomiske skade, som sagsøgeren har lidt som følge af den i den første påstand nævnte afgørelse truffet af Harmoniseringskontoret.
            
         
               —
            
            
               For det tilfælde, at dommen eller denne sags endelige afslutning ligger efter udløbet af sagsøgerens ansættelse ved Harmoniseringskontoret: tilpligtes Harmoniseringskontoret at genansætte sagsøgeren i stillingen og fuldt ud genetablere den karriere, som sagsøgeren ville have haft ved fortsat beskæftigelse, samt fuldt ud erstatte dennes økonomiske tab, navnlig ved udbetaling af alle udestående vederlag og dækning af alle de øvrige økonomiske tab, der er opstået som følge af Harmoniseringskontorets retsstridige handling (med fradrag af modtaget arbejdsløshedsunderstøttelse).
            
         
               —
            
            
               Subsidiært, for det tilfælde, at en genansættelse af sagsøgeren i stillingen og/eller en fortsat beskæftigelse under de hidtidige vilkår af retlige eller faktiske grunde i den foreliggende situation ikke sker, tilpligtes Harmoniseringskontoret at betale sagsøgeren en erstatning for det økonomiske tab, der er opstået på grund af det ulovlige ophør af sagsøgerens ansættelse, med et beløb svarende til forskellen mellem den faktisk forventelige livsindkomst og den livsindkomst, som sagsøgeren ville have opnået, såfremt kontrakten var forsat, under hensyntagen til pensionsydelser og andre rettigheder.
            
         
               —
            
            
               Harmoniseringskontoret tilpligtes at betale sagens omkostninger.